Küllo Arjakas

**Küllo Arjakas** (sündinud 10. oktoobril 1959) on Eesti ajaloolane ja poliitik.

Küllo Arjakas on uurinud peamiselt Eesti lähiajalugu, eriti riigi loomist, ning koostanud ajalooõpikuid.

## Haridus

Ta lõpetas Pärnu 1. Keskkooli 1977. aastal. Aastatel 1979–1983 õppis ta Tartu Riiklikus Ülikoolis ajalugu.

2009. aastal sooritas ta Rahvusarhiivis arhivaari kutsetunnistuse eksami.

## Töökäik
*1983–1985 Õpetaja Viljandi 4. keskkooli ajaloo eriklassis
*1985–1987 Eesti NSV Arhiivide Peavalitsuse metoodik 
*1987–1990 Eesti Muinsuskaitse Seltsi vastutav sekretär 
*1990–1992 ENSV Ülemnõukogu liige
*1991–2003 Keskerakonna peasekretär
*1999–2003 IX Riigikogu liige
*2003–2007 X Riigikogu liige 
*2007–2008 Eesti Entsüklopeediakirjastuse ühiskonnateaduste teadustoimetaja 
*aprill 2008 – mai 2009 AS Pindi Kinnisvara nõukogu nõunik 
*juuni 2009 – Tallinna Linnaarhiivi linnaarhivaar ehk linnaarhiivi juhataja

## Ühiskondlik tegevus
Küllo Arjakas on Keskerakonna asutajaliige.

Alates 1987 oli ta Eesti Muinsuskaitse Seltsi liige, Eesti Kongressi liige 1990–1992, Eesti Sõjahaudade Hoolde Liidu liige aastast 1993, MTÜ Konstantin Pätsi Muuseum liige aastast 1995, Eesti Arhivaaride Ühingu liige alates 1999.

Alates 2006 oli ta Riigi Muinsuskaitse Nõukogu liige. Ta kuulus Vabadussõja võidusamba žüriisse (selle liikmed olid Andres Põder, Andres Alver, Ülar Mark, Mare Mikof, Jaan Elken, Urmas Reinsalu, Taavi Aas, Gunnar Laev, Laine Jänes, Aivar Reivik, Küllo Arjakas ja Jaak Aaviksoo).

## Teoseid

*"Eesti ajalugu ärkamisajast kuni tänapäevani". Koos Aarne Aarelaiu, Jüri Andi, Silvia Õispuu jt-ga. Tallinn: Koolibri 1992
*"Rahvarinne". Koos Vilja Laanaruga. Tallinn: Eesti Keskerakond, 1998. Eessõna Heinz Valgult
*"Eesti Vabariik 90: sündmused ja arengud". Tallinn: Eesti Entsüklopeediakirjastus 2008
*"Faatum: Eesti tee hävingule 1939-1940: riigikontrolör Karl Soonpää päevik Eesti Vabariigi saatuseaastatest 1939-1940: Molotovi–Ribbentropi pakti tagamaad: dokumente ja materjale", 2009, ISBN 9789985854907
*"Eesti raudtee 140. Sissevaated ajalukku". Tallinn: Eesti Raudtee, 2010
*"Loto, loto: Eesti Loto 40". Tallinn 2011
*"Eesti hümn". Tallinn: Menu kirjastus, 2012
*"Eesti lipp ". Tallinn: Menu kirjastus, 2013
*"Kui väikesed olid suured : Balti kett 25 ". Tallinn : Rahvarinde Muuseum, 2014
*"Saku Õlletehas 195: Eesti õllekultuuri edendamine 1820-2015". Koos Mart Juurega. Tallinn: Menu kirjastus : Saku Õlletehas, 2015
*"Riigivanem Juhan Kukk". Rahvusarhiiv, 2024, ISBN 9789949630226

### Artikleid
*"Konstantin Konik: unustatud suurmees". Tallinn: Eesti Päevaleht 2008
*"90 aastat oma riigikogu" Postimees, 23. aprill 2009

### Muu ajakirjanduslik tegevus
Ta on seoses ajalooteemadega andnud ajakirjandusele palju intervjuusid. Juhtis ühe saatejuhina (vaheldumisi Hardo Aasmäe ja Hallar Linnuga) Kuku Raadios saadet "Raadioentsüklopeedia". Pärast saatejuht Hallar Linnu surma 2012. aastal võttis ta üle Kuku Raadio iganädalase raamatusaate "Nädala raamat" juhtimise.

## Tunnustus
* 1989 – Juhan Smuuli nimeline kirjanduse aastapreemia (artikliseeria "Eesti Vabariigi välispoliitika")
* 2006 – Riigivapi IV klassi teenetemärk

## Välislingid

*Küllo Arjakas saates "Kukul külas", 8. mai 2005, 1. osa, 2. osa
*Küllo Arjakas: "Nõukogude luureagendid jälgisid pingsalt elu Eestis" Postimees, 10. jaanuar 2009